Frigat kelas La Fayette

Frigat Kelas La Fayette adalah satu kelas frigat ringan pelbagai misi yang dibina oleh DCN. Frigat-frigat ini dirujuk sebagai frigat "halimunan". Pengurangan keratan rentas radar dicapai dengan struktur super yang licin dibandingkan dengan rekabentuk konvensional, sisi-sisi bercerun dan bahan menyerap radar, satu bahan komposit daripada kayu dan fiber kaca sekuat keluli, ringan dan tahan terhadap api. Kebanyakan kapal-kapal tempur moden yang dibina selepas pengenalan La Fayette mengikut prinsip halimunan yang sama.

Frigat Kelas La Fayette kini digunakan oleh Tentera Laut Perancis. Versi terbitan kelas ini juga kini digunakan di dalam perkhidmatan dengan Tentera Laut Diraja Arab Saudi, Angkatan Laut Republik Singapura dan Tentera Laut Republik China.
Perancis telah memesan sebanyak lima buah frigat kelas La Fayette pada tahun 1988, frigat terakhir memasuki perkhidmatan pada tahun 2002.

Versi Perancis

Kapal-kapal

Eksport

Kelas-Al Riyadh: Arab Saudi

Kelas-Formidable: Singapura

Kelas-Kang Ding: ROC (Taiwan)

Skandal frigat Taiwan

Perjanjian pembelian frigat untuk Taiwan merupakan satu skandal politik yang besar, di Taiwan dan Perancis. Lapan orang yang terlibat dalam kontrak ini meninggal dunia dalam keadaan meragukan dan luar biasa. Penjual senjata, Andrew Wang telah melarikan diri dari Taiwan ke UK selepas satu mayat yang dipercayai pemberi maklumat, Kepten Yin Ching-feng telah ditemui terapung di laut. Pada tahun 2001, pihak berkuasa Switzerland telah membekukan akaun yang dimiliki oleh Andrew Wang, isteri dia dan anak lelaki dia, Bruno Wang yang berkaitan dengan skandal frigat Taiwan.

Pada tahun 2003, Tentera Laut Taiwan telah menyaman Thomson-CSF (Thales) untuk mendapatkan semula AS$590 juta yang dipercayai wang sogokan, yang dibayar kepada para pegawai Perancis dan Taiwan yang terlibat dalam perjanjian La Fayette pada tahun 1991. Wang sogokan ini telah didepositikan ke dalam bank-bank Switzerland, dan di bawah penyiasatan rasuah, pihak berkuasa Swistzerland telah membekukan sekitar AS$730 juta dalam lebih 60 akaun. Pada bulan Jun 2007, pihak berkuasa Swistzerland telah memulangkan AS$34 juta daripada akaun-akaun yang dibekukan kepada Taiwan, di mana baki selebihnya masih belum selesai. 

Andrew Wang minggal dunia di UK pada tahun 2015 dan usaha-usaha untuk memungut kembali terus berlanjutan terhadap ahli keluarga dia. Pada bulan Februari 2021, Jabatan Kehakiman dan Polis Persekutuan berkata bahawa Switzerland akan mengembalikan hampir AS$266 juta kepada Taiwan.

Rujukan

Pautan luar 

  Frégate La Fayette on the site of the Ministry of Defence
  NetMarine.net 
  Alabordache.com French Frigate "La Fayette" on Alabordache.com

Kelas-kelas frigat